Diari Oficial de la Generalitat Valenciana


Sumari del DOGV 5860, del 30-09-2008 (2008/11730)

Informació pública de la proposta de Programa d'Actuació Integrada del Sector SUI Sòl Urbanitzable Industrial del Pla General d'Ordenació Urbana de Rotglà i Corberà, Unitats d'Execució 1 i 2.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5860

Data del DOGV
:   30-09-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/11177


Data del document
:   26-09-2008

Organisme emissor
:   Jorsacu Construeix, SL

Tipus de document
:   Informació Pública

Descriptors 

:   * Rotglà i Corberà
    * pla d'urbanisme
    * empresa privada

Informació pública de la proposta de Programa d'Actuació Integrada del Sector SUI Sòl Urbanitzable Industrial del Pla General d'Ordenació Urbana de Rotglà i Corberà, Unitats d'Execució 1 i 2. [2008/11451]  
L'Ajuntament de Rotglà i Corberà, per l'Acord del Ple de data 17 d'abril de 2008, va aprovar les bases particulars així com l'inici del concurs per a la selecció d'un agent urbanitzador del sector SUI sòl urbanitzable industrial del Pla General d'Ordenació Urbana de Rotglà i Corberà, unitats d'execució 1 i 2.  
L'anunci de concurs va ser publicat en el Diari Oficial de la Unió Europea (DOUE) en data 23 d'abril de 2008.   
Igualment, es va publicar l'anunci de concurs junt amb les bases particulars de programació en el Diari Oficial de la Comunitat Valenciana (DOCV) número 5773, de data 29 de maig de 2008.  
Així mateix, este concurs es regeix per les bases generals de programació aprovades definitivament en la sessió del Ple de data 11 de juliol de 2006, i publicades íntegrament en el Butlletí Oficial de la Província de València número 214 de data 8 de setembre de 2006.  
La mercantil Jorsacu Construeix, SL, amb CIF Y31085212, i domicili social a Xàtiva (València), carrer de Baixada de l'Estació, número 31, 1r, 2, es presenta com a licitador al concurs per a la selecció d'agent urbanitzador i a este efecte sotmet a informació pública la seua alternativa tècnica del Programa d'Actuació Integrada (PAI) del Sector SUI de Sòl Urbanitzable de Rotglà i Corberà.  
Els documents integrants de l'alternativa tècnica que se sotmeten a informació pública s'indiquen a continuació:   
1. Projecte d'urbanització.  
2. Identificació del document de planejament que regula l'ordenació i document de justificació del compliment de les condicions d'integració de l'actuació amb l'entorn.  
3. Estudi d'inundabilitat.  
4. Programa de Restauració Paisatgística de les Arcadetes i del Barranc del Brull.  
5. Projecte d'edificació de nau industrial.  
La documentació de l'alternativa tècnica del PAI es troba protocol·litzada mitjançant una acta de protocol·lització, a la Notaria de Francisco Javier Martínez Laburta, sítia a la plaça de la Bassa, número 7, baixos, del municipi de Xàtiva, on es podrà consultar la documentació, en el següent horari: de dilluns a divendres, de 10.00 a 14.00, i dimarts i dijous de 17.00 a 19.00 hores.  
Així mateix, una còpia de l'alternativa esmentada ha sigut depositada a l'Ajuntament de Rotglà i Corberà, siti a la carretera de Madrid, número 62, de Rotglà i Corberà, i a la copisteria Centro de Copias Herrero, sítia al carrer de Montcada, número 26, del municipi de Xàtiva, on es podrà obtindre una còpia de la documentació, de dilluns a divendres, en horari de 09.00 a 13.30 i de 16.30 a 20.00 hores.  
Es fa constar que durant el termini d'un mes des de la publicació del present anunci en el Diari Oficial de la Comunitat Valenciana, tal com preceptuen els articles 293 i 562 del Reglament d'Ordenació i Gestió Territorial i Urbanística (ROGTU), qualsevol persona podrà consultar els documents que s'han referit i presentar-hi al·legacions tant a la Notaria, com a l'Ajuntament de Rotglà i Corberà, en horari d'atenció al públic (art. 134.3 LUV).  
Este anunci es publica, igualment, als efectes que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, per als titulars no identificats, per a aquells el domicili fiscal dels quals siga desconegut, i per als titulars que no figuren en la base de dades de la relació emesa pels organismes oficials, o de qui les dades figuren incomplets.  
Respecte del que s'ha dit, entre els afectats per l'actuació i segons es desprén de la informació cadastral obtinguda, figuren titulars i/o domicilis desconeguts, raó per la qual no pot practicar-se el corresponent avís als titulars següents:  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
Rotglà i Corberà, 26 de setembre de 2008.- L'apoderat: Jorge Sanchis Cuquerella.